VARAAIT
Tere tulemast meiega "Varaaita"!
Mäletan, et imestasin kunagi,
miks need usklikud koguaeg Jeesusest vahutavad?
Miks neile Jumalast ei piisa? Või Loojast või Kõikvõimsast?
Miks koguaeg ainult Jeesus ja Jeesus?
Milline loogika ristiusus õieti peitub?
Miks väidetavalt Jeesus on ainuke tee Jumala juurde?
Miks üks tavaline inimene ei leia päästet sealt, kust usklikudki?
Kui anda endast parim?
Kui vaadata usklikke
ja end usklikeks nimetavate inimeste elusid,
siis ega nende elud palju erine tavaliste patuste inimeste eludest.
Mida see Jeesuse lugu siis õieti tähendab?
Räägin selles "Jeesus on enam" sarjas
kirjast Heebrealastele.
Mitte tervenisti, vaid eeskätt sellest, millise pildi see Jeesusest maalib.
Selles kirjas, mille kirjutajat täpselt ei teata,
maalitakse meie ette palju suurem pilt Jeesusest,
kui ükski kunstnik kunagi on suutnud lõuendile kanda.
Kunagi otsiti kunstnikku, kes maalis ekraanile ilmuva pildi.
See on maailma kopeerituim kunstiteos.
Sellest on tehtud üle 500 miljoni koopia.
Uuriti, kes on selle maalinud ja leiti,
et selleks on usklik maalikunstnik Warner Sallman Chicagost,
kelle juured asuvad Ahvenamaal.
2010 aastal trükiti tema auks Ahvenamaal ka postmark,
millel oli ka seesama pilt.
Kunstnik ise ei olnudki nii tähtis ja kuulus, kui see pilt ise.
Sama lugu on ka Heebrealaste kirjaga.
Selle kirjutajal ei ole nii suurt tähendust,
kui sellel pildil, mille see maalib meile Jeesusest.
Jeesus on palju enamat,
kui keegi kunagi kuskil ealeski on suutnud või suudab kujutada.
Nagu viimane kord rääkisime, on Jeesus kogu Piiblit läbiv joon.
Kogu maailma ajaloo keskpunkt.
Kõige ülalhoidja ja kõige tasakaalukeskus.
Ilma Temata ei ole midagi olemas ega püsi olemas.
Jätkame nendel teemadel, tere tulemast!
VARAAIT
Heebrealaste kirjas öeldakse 2. peatükis nii:
"Sest Jumalale, kelle päralt on kõik ja kelle läbi on kõik,
oli kohane,
et ta teeks kannatuste kaudu täiuslikuks nende pääste Rajaja,
selle, kes viib kirkusse palju lapsi.
Jah, niihästi Pühitseja kui pühitsetavad on kõik ühe Isa lapsed.
Sel põhjusel Jeesus ei häbenegi neid hüüda vendadeks.
Ta ütleb: Ma tahan kuulutada su nime oma vendadele,
koguduse keskel tahan ma laulda sulle kiitust!”
Ma tahan loota tema peale.”
Vaata, siin olen mina ja lapsed, keda Jumal on mulle andnud!”
Kõik, mis on olemas, on olemas Jumala tõttu.
Tema algatusest ja Tema tahtest.
Jumal on kõige alguse põhjus.
Ta ei olnud ainult promootor või sponsor,
vaid Ta oli aktiivne ka Loojana.
Ta lõik kõik oma sõna kaudu.
Jumala algse plaani juurde
kuulus loodud inimeste enesega ühenduses hoidmine.
Pattulangemise tõttu sai Jumala plaanist päästeoperatsioon.
Ta plaanis inimeste pääste ühe mehe kaudu - Jeesuse kaudu.
Jeesus on pääste juht. Ta on nii vahend, kui täideviija.
Jeesus tüli pühitsema ja eraldama Jumala omaks tagasi seda,
mille Saatan oli varastanud ja rikkunud.
Nii Tema ehk Jeesus, kes pühitseb,
kui ka need, keda pühitsetakse ehk meie,
oleme oma alge saanud ühest ja samast allikast ehk Jumalast.
Selle all mõeldakse seda, et Jeesuski sai oma osa inimkonna kaudu.
Jumala päästeplaani kuulus,
et pääste juht jagaks kõiges inimese osa.
See võimaldas Jeesusel kutsuda inimesi vendadeks.
Jeesus pidi saama inimeseks, et Ta saaks surra meie eest.
Ta pidi sündima meie esindajaks, Ta pidi olema inimene ja Jumal.
Ta pidi sündima vennaks ja surema vennana.
Nii sai Ta lepitada meie patud
ja nende tõttu meie peal oleva Jumala viha.
Taevas on ju nüüd üks meist, meie vend.
Kord öeldi koolis, et taevas pole midagi inimese tehtut,
mille peale tõusis väikse lapse käsi
ja õpetaja küsis: "Noh Mikk, mis on seal inimese tehtud?"
Ta vastas: "Need haavad, mis on Jeesuse kätes, jalgades ja küljes."
Piiblitekst jätkub nii:
"Et nüüd lapsed on liha ja vere osalised,
siis on ka Jeesus ise otse samal viisil liha ja vere omaks võtnud,
et ta surma kaudu kõrvaldaks selle, kellel on võimus surma üle
- see tähendab kuradi,
ja vabastaks need, kes surma kartes olid kogu eluaja orjapõlves."
Jeesuse inimese sarnaseks saamise juurde
kuulus samasugune olemus
ja samasugune keha, kui meil.
Seoses Motiloonia indiaanlastega räägitakse lugu sellest,
kuidas keegi nendest nägi metsas kõndides,
kuidas sipelgad üritasid omale maja ehitada.
Kuid see ei õnnestunud.
Sipelgad liikusid vaid segaduses ringi.
Ja siis see Motiloonia indiaanlane palvetas taeva jumala poole,
et too aitaks mingilgi moel neid sipelgaid.
See taeva jumal muutis indiaanlase enda sipelgaks
ja nii sai see Motiloonia indiaanlane anda sipelgatele nõu,
kuidas maja ehitada.
Seetõttu ongi sipelgate pesa sama kujuga,
kui Motiloonia indiaanlaste majad.
See lugu sobib väga hästi Jeesusega.
Jumal saatis Ta,
muuhulgas ka nõu andma, kuidas seda elu elada tuleb.
Kui ka surema meie eest
ja aitama meid taevasesse ellu.
Jeesus pidi saama osaks inimlikust piiratusest,
et Ta saaks surra piiratud inimeste eest.
Surm on patu palk.
Pattulangemine, mis oli Kuradi tegu, tõi inimkonnale surma.
Jeesus kannatas meie eest -
meie väljateenitud karistust ehk surma.
Lepitades meie patud, riisus Ta Kuradilt süüdistuse relvad,
kes on hoidnud inimkonda usulises orjuses ja hoiab veelgi.
Seetõttu ei ole enam vaja surma karta sest see ei tähenda lõppu.
Surmalt on võetud inimese hukatust pitseeriv võim.
Suremine ei tähenda enam hukatusse minemist.
See on ainult seisundi muutus,
mille käigus ei juhtu midagi muud, kui ainult seisund muutub.
Inimese suhe Jumalasse ei muutu.
Kas kardad surma?
Miks sa seda kardad või miks sa ei karda?
Miks inimesed üldse kardavad surma?
Kuidas see mõjutaks meie elusid, kui me ei peaks enam kartma surma?
Jätan need meelde, ei hakka kohe vastama,
kuid Heebrealaste kiri vastab sellele küll.
Tekst jätkub nii:
"Sest ega ta ometi hoolitse inglite eest,
vaid ta hoolitseb Aabrahami soo eest!
Seepärast ta pidigi kõiges saama vendade sarnaseks,
et temast saaks halastav ja ustav ülempreester Jumala ees
rahva pattude lepitamiseks.
Sest seetõttu, et ta ise on kannatanud kiusatuna,
võib ta aidata neid, keda kiusatakse."
Jumala päästeoperatsioon
ei olnud suunatud inglitele, vaid inimestele.
Jumala inglid on ju Tema meelevallas.
Jeesus ei pidanud tulema inglina.
Jeesus pidi tulema ühe liikmena loodute seast.
Aabrahami seeme tähendab siin kõiki lubaduse lapsi,
kes usuvad Jumala lubadusse päästest,
kuigi ei näe seda veel täitununa.
Preestri ülesanne on pattude lepitamine
ja patuste eest Jumalaga rääkimine.
Vana lepingu järgi on preester vahendaja inimeste ja Jumala vahel.
Selleks, et Jeesus saaks olla meie esindaja Jumala ees,
pidi Ta saama meie sarnaseks.
Nagu preester ohverdas templis rahva pattude eest,
nii ohverdas ka Jeesus ohvri - iseenda, meie eest.
Tema kannatamine ristil ja surm, lepitas nii meie patud,
kui ka võimaldab Jeesusel aidata meid,
kes me elame veel siin patuses maailmas.
Me ei pea mõtlema,
kas Jeesus mõistab meid ja meie pingeseisundeid.
Ta teab, mida tähendab kannatamine.
Mida tähendab süütuna kannatamine.
Ta oskab meid lohutada.
Temast sai inimene ja Temast sai juut
ja Ta suri meie eest.
Tema kannatuste tõttu leiame me lohutust oma kannatustes.
Täiesti kindlalt.
VARAAIT
Maalides Heebrealaste kirjas pilti Jeesusest,
kes on palju enamat, kui oskaksime eales ettegi kujutada,
Heebrea kirja autor ütleb, et Jeesus on rohkem kui inimesed,
rohkem, kui prohvetid,
rohkem, kui inglid.
Siis võrdleb ta Teda Moosesega, kes juutide jaoks oli suurmees.
Tekst jätkub nii:
"Seepärast, pühad vennad, taevase kutsumise osalised,
mõtelgem meie usutunnistuse apostli ja ülempreestri Jeesuse peale,
kes - nagu ka Mooses tema kojas
- on olnud ustav oma Ametisseseadjale."
Siin kasutatakse Jeesuse kohta väljendit,
mis ei räägi meile Tema loomusest midagi.
Heebrealaste kirjas ongi palju selliseid sõnu.
Jeesus on "meie tunnistuse" apostel.
Saadetud esindama Jumalat inimeste keskel.
Tunnistuse all ei mõelda siin kristliku koguduse usutunnistust,
vaid üksikisiku tunnistamist end Kristuse omaks.
Jeesus on kogu kristliku usu keskpunkt.
Ta on usu allikas, looja ja täideviija.
Aga ülempreester? Tema ülesanne oli esindada rahvast Jumala ees.
Ta oli vahendaja ehk vahemees,
kelle kaudu Jumal rääkis rahvale ja rahvas Jumalale.
Ülempreester lepitas rahva patud kord aastas suurel lepituspäeval,
minnes võõras veri kaasas seadusetelgi pühimasse paika.
Jeesus on inimeste esindaja.
Ta on ülempreester - inimeste vahemees
ja lepitaja Jumala ees.
Tema kaudu räägib Jumal meiega
ja Tema kaudu saame meie rääkida Jumalaga,
tehes seda palves Jeesuse nimel.
Ta lepitas meid Jumalaga ühe ohvrianni kaudu,
ohverdades oma vere kõige pühamas paigas.
Mitte maises templis, vaid justkui Jumala taevas.
See juhtus Kolgata keskmisel ristil.
Meid kutsutakse vaatama Kristust just selle nurga alt.
Nägema Jeesust selles valguses.
Pöörama pilgud Temale.
Mitte vaid näitena heast elust,
vaid usu allikana ja pattude lepitajana.
Tema on kindel oma kutsumusele,
ega jäta alustatut pooleli mitte kellegi puhul,
ka sinu puhul mitte.
Ta jätkab seda, mida Ta on alustanud sinu elus.
Mõlemad, nii Jeesus, kui ka Mooses, olid Jumala määratud majapidajad.
Majapidajaks oli tavaliselt usaldusväärne ori,
kes vastutas majanduse, laste kasvatamise jms. eest.
Mooses oli Jumala seaduse majapidaja.
Tema ülesandeks oli seaduse kuulutamine ja järelvalve.
Jeesus oli aga Jumala armu majapidaja.
Seadus ja arm.
Armu majapidajaks oli tihti Isand ise.
Mõlemad, Mooses ja Jeesus,
olid lojaalsed oma läkitajale ehk Jumalale.
Tõsi, Moosese lojaalsus polnud täielik,
aga Jeesuse lojaalsus on.
Tekst jätkub nii:
"Sest tema vääris suuremat kirkust kui Mooses,
nii nagu valmistajal on suurem au kui kojal.
Igal kojal on ju oma valmistaja,
aga kes kõik on valmistanud, see on Jumal."
Iga ehitise taga on ehitaja.
Ehitaja on alati suurem, kui ehitis.
Jumal on ehitanud kogu maailma.
Ta ehitab maailma oma riiki ja hoonet -
algul juutidele Moosese kaudu,
nüüd aga kõigile inimestele kogu maailmas
Jeesuse ja koguduse kaudu.
Mooses aga ei olnud samaväärne Jeesusega.
Moosese väärtus oli nagu ehitise väärtus
võrreldes peaarhitekti Jeesusega.
Igas majas on näha valmistaja töövili.
Maja väärtus oleneb valmistajast.
Näiteks Jyväskyläs on palju Alvar Aalto maju
ja Alvar Aaltot hinnatakse tohutult palju.
Tema maju hinnatakse, sest need on Aalto majad.
Kuigi mõni ehitis polegi meie arust teab mis,
võidakse seda tulla isegi Jaapanist vaatama.
Sellepärast, et see on Alvar Aalto projekteeritud.
Olgu see kuitahes ebapraktiline.
Tekst jätkub nii:
"Mooses oli küll ustav kogu tema kojas
otsekui sulane tunnistuseks kõigest, mida veel pidi räägitama,
Kristus on aga tema koja üle kui ustav Poeg.
Ja tema koda oleme meie,
kui me vaid peame kinni julgusest ja lootusest, mille üle me kiitleme."
Kirjutaja viitab Moosesele, kui Jeesuse eelkujule.
Mooses on teenija, Jeesus on Poeg.
Mooses oli Iisraeli majapidaja,
Jeesus on koguduse Issand ja majapidaja.
Kogudus on uus Iisrael, rajatud paremale liidule.
Mooses esindas seaduseliitu, Jeesus esindab armuliitu.
Moosese seaduseliitu ei suutnud keegi järgida,
sest inimese patusus ei võimalda täiuslikkust.
Moosese seaduse kaudu on pääste saamise tingimuseks see,
et seda seadust täidetakse 100%.
Mõned Alvar Aalto poolt projekteeritud majadest
on muutunud halenaljakaks.
Näiteks sellel Jyväskylä linnavalitsuse hoonel
on juba mitu aastat kasutuskeeld.
Seal pole seinad päris korras ja katuski on varisemisohtlik.
Seal on väga hea pidusaal, kuid seda ei saa kasutada.
Kuid seda ei tohi ka lammutada, sest see on Alvari projekteeritud.
Kuigi selle katus on varisemisohtlik ja sees hallitab,
siis korrastamisest hoolimata ei tohi seda lammutada.
Halloo!?
Tavainimese suhtumine seadusesse on samasugune.
Kuigi seaduseliit ei ole toimiv ja keegi ei suuda selle järgi elada,
kuigi selle katus on varisenud tuhandeid aastaid tagasi,
panevad miljonid inimesed oma lootuse sellele -
erineval moel, erinevates usundites.
Seaduseliit - ela seaduse järgi, siis pääsed!
Armuliit - usu Jeesust, siis sa pääsed!
VARAAIT
Heebrealaste kiri jätkub nii:
"Sest kui esimene leping oleks olnud laitmatu,
siis ei oleks otsitud kohta teisele.
Kuid tema ütleb neid laites:
"Vaata, päevad tulevad, ütleb Issand,
mil ma sõlmin Iisraeli kojaga ja Juuda kojaga uue lepingu,
mitte selle lepingu sarnase, mille ma tegin nende esiisadega tol päeval,
kui ma nad kättpidi võtsin, et neid viia välja Egiptusemaalt;
aga et nad ei jäänud minu lepingusse, siis minagi ei hoolinud neist."
Kui pääste oleks võimalik seadust järgides,
poleks uut liitu vaja läinud, Moosese seaduseliidu asemele.
Kui suudaksid olla kõlbulik Jumalale, elades Tema tahte järgi,
siis piisaks 10 käsu täitmisest.
Täiesti kindlalt.
Tegelikult poleks neidki vaja,
sest oskad ise otsustada, mis on õige, hea ja täiuslik.
Sa suudaksid ka elada selle järgi.
Kuna see aga on võimatu, sest oleme puudulikud ja patused,
otsustas Jumal teha inimestega uue liidu.
See oleks hoopis teistsugune liit, kui Moosese kaudu sõlmitud.
See ei põhineks sellel,
kui hästi inimene suudaks täita Jumala tahtmist.
"Sest see leping, mille ma teen Iisraeli kojaga pärast neid päevi,
ütleb Issand, on niisugune:
ma annan oma seadused nende mõistusesse
ja kirjutan need nende südamesse
ja ma olen neile Jumalaks ja nemad saavad mulle rahvaks.
Ja kunagi enam ei õpeta keegi oma kaaskodanikku
ega keegi oma venda, öeldes: Tunne Issandat!”,
sest kõik tunnevad mind, nende pisikestest kuni suurteni,
sest ma olen armuline nende ülekohtuste tegude vastu
ja ei tuleta enam meelde nende patte.”
Nimetades uut, on ta esimese tunnistanud vananenuks.
Aga mis vananeb ja raugastub, see on hääbumise äärel."
See prohveteering pärineb aastast 587 eKr.
See ennustab uue liidu sõlmimist Jumala poolt Iisraeli rahvaga.
See liit erineb radikaalselt Moosese kaudu sõlmitud liidust.
Erinevalt Moosese liidust, suutsid nad seda pidada.
Jumal ei hülgaks selle liidu rahvast.
Uues liidus antakse seadus südamesse, mitte kätte.
Jumalat tuntakse seesmiselt, mitte ainult väliselt.
Jumala tahet järgitakse seesmiselt, mitte vaid väliselt.
Uues liidus asub Jumala seadus südames
ja seda pole vaja pähe õppida.
Uus liit põhineb andeksandmisel, mitte seadusele kuuletumisel.
Uues liidus ei kata Jumal patte kinni nagu Ta vanas liidus tegi,
vaid Ta annab need päriselt andeks ega tuleta neid enam meelde.
See uus liit on evangeelium.
Jumala armuliit Jeesuses Kristuses.
Jeremija ja Jesaja raamatutes olid ennustused,
et on tulemas evangeelium, mis räägib uuest liidust.
Nendele prohvetitele viitab ka Heebrealaste kirja kirjutaja.
See uus liit ei põhine sellel, mida sa oled söönud või joonud,
mida vaadanud, mänginud või ostnud.
Mida oled teinud, või tegemata jätnud.
See põhineb sellel,
mida Jeesus tegi Kolgata keskmisel ristil.
Moosese liit on nüüd vananenud liit.
Me ei pea järgima seda, et saada päästetud.
Aga samas peab meeles pidama, et seadus pole kaotanud oma tähtsust.
Seadus kaitseb meid meie endi ja teineteise eest.
Seaduseliit on ajalugu, seadus ise mitte.
Jeesus ütleb:
"Ärge arvake, et ma olen tulnud Seadust või Prohveteid tühistama.
Ma ei ole tulnud neid tühistama, vaid täitma."
Jeesus elas täielikult seadusekuulekalt.
Tema elu ohverdati meie eest.
Seadus sai täidetud.
See ei saa meid enam hukka mõista.
Kui oleme lepitatud Jeesuse kaudu, ei saa seadus meid hukka mõista.
Kuid nüüd, teisiti kui enne,
on seadus Püha Vaimu kaudu meie südametes.
See juhib meid seestpoolt
armastama ligimest ja teenima Jumalat ning teineteist.
Püha Vaim annab selleks Jõu.
Palvetame koos!
Jeesus, tänu selle eest, et uus liit on miljon korda parem vanast.
Tänud, et me ei pea järgima vana liitu, vaid saame järgida uut,
mille Sa oled täitnud meie eest.
Tänu, Issand, et Sa ei oota meilt muud,
kui et pühenduksime Sinule
ja annaksime andeks neile, kes on meie vastu eksinud.
Issand, me palume Sinu nimel, et võiksime olla selles liidus,
pidades seda liitu tähtsamaks, kui vana seaduseliitu.
Tänud Jeesus, et surid meie eest ja see on piisav.
Sinu kallil pühal nimel, aamen.
Jätkame jälle 2 nädala pärast, Heebrealaste kirja teemadel.
Kui tahad olla toeks nende saadete tegemisel, helista 900 1777 (7eur)
Võid teha annetuse ka panga kaudu, leides rohkem infot www.tv7.ee
Tore, et olid meiega ja jätkame jälle 2 nädala pärast.
Palju õnnistusi ja kohtumiseni!
Tõlge: Kuno Kivikink